stanford-oval/wikipedia huggingface dataset:
Nellie Tayloe Ross

| Nellie Tayloe Ross |
| --- | --- |

United States Mintin 28. pääjohtaja
 3. toukokuuta 1933 – huhtikuu 1953  
Presidentti:  Franklin D. Roosevelt Harry S. Truman Dwight D. Eisenhower
Edeltäjä:  Robert J. Grant
Seuraaja:  William H. Brett
Wyomingin 14. kuvernööri
 5. tammikuuta 1925 – 3. tammikuuta 1927  
Edeltäjä:  Frank Lucas
Seuraaja:  Frank Emmerson
Henkilötiedot
Syntynyt: 29. marraskuuta 1876 St. Joseph, Missouri, Yhdysvallat
Kuollut: 19. joulukuuta 1977 (101 vuotta) Washington DC, Yhdysvallat
Ammatti:  poliitikko
Puoliso:  William B. Ross (aviol. 1902–1924)
Lapset:  4
Tiedot
Puolue:  demokraatit
Nellie Tayloe Ross (29. marraskuuta 1876 – 19. joulukuuta 1977) oli yhdysvaltalainen demokraattisen puolueen poliitikko.
Ross toimi vuosina 1925–1927 Wyomingin neljäntenätoista kuvernöörinä. Hän oli kaikkien aikojen ensimmäinen nainen, joka toimi Yhdysvalloissa osavaltion kuvernöörin virassa. Hän aloitti kuvernöörinä kaksi kuukautta miehensä, osavaltion kahdentenatoista kuvernöörinä vuodesta 1923 toimineen William B. Rossin kuoleman jälkeen. Kuvernööriaikansa jälkeen Nellie Tayloe Ross toimi vuosina 1933–1953 Yhdysvaltain rahapajan, United States Mintin johtajana, tässäkin virassa ensimmäisenä naisena.
Ross eli 101-vuotiaaksi ja kuoli Washingtonissa joulukuussa 1977.
Aiheesta muualla

Kuvia tai muita tiedostoja aiheesta Nellie Tayloe Ross Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat 
Henkilöt:  DDB 
Muut:  NARA  SNAC 2
Duisburg

| Duisburg Kreisfreie Stadt Duisburg |
| --- | --- |
 Duisburgin satama
 lippu:  vaakuna
 Duisburg
 Koordinaatit: 51°26′N, 06°46′E 
Valtio:  Saksa
Osavaltio:  Nordrhein-Westfalen
Hallintopiiri:  Düsseldorf
Piirikunta:  kaupunkipiiri
Varhaisin historiallinen maininta:  883
Hallinto:  
 – Ylipormestari:  Adolf Sauerland
Pinta-ala:  
 – Kokonaispinta-ala:  233 km²
Korkeus:  31 m
Väkiluku (31.12.2022):  502 211
 – Väestötiheys:  2 160 as./km²
Aikavyöhyke:  UTC+1
 – Kesäaika:  UTC+2
Suuntanumero(t):  0203
 
 www.duisburg.de 
Infobox OKVirheellinen NIMI-arvo: 
Duisburgin kartta vuodelta 1566.
Duisburg [ˈdyːsbʊɐ̯k] on Saksassa Nordrhein-Westfalenin osavaltiossa Ruhrin alueen länsilaidalla sijaitseva kaupunki.
Kaupungissa oli 502 211 asukasta vuoden 2022 lopussa. Vuonna 2023 se oli Saksan 15. suurin kaupunki, vaikka sen väkiluku on 2000-luvulla pienentynyt. Duisburg on tärkeä kauppa-, kulttuuri- ja teollisuuskaupunki. Erityisesti terästeollisuus on huomattavaa. Siellä on maailman suurin jokisatama Reinin ja Ruhrin yhtymäkohdassa. Kaupunki onkin Saksan sisäliikenteen keskus.
Historia > Roomalaisaika

Arkeologisten tietojen mukaan Duisburgin nykyisen kauppatorin paikalla on käyty kauppaa jo ensimmäisellä vuosisadalla, ja 400-luvulta lähtien se on ollut kaupungin merkittävä kauppapaikka. Kaupunki sijaitsi tärkeän kauppareitin varrella Reinin ylityspaikan kohdalla.
Historia > Keskiaika

Vuonna 883 normannit valloittivat Duisburgin, joka tällöin mainittiin ensimmäisen kerran historiallisessa dokumentissa.
Vuoden 1000 aikoihin Reinin uoma siirtyi Duisburgin kohdalla lännemmäksi kauemmaksi kaupungista. Niinpä kaupankäynti paikalla hiljeni, ja Duisburg jäi hiljaiseksi pikkukaupungiksi.
Myöhemmin Saksan keisari Lothar III havaitsi kuitenkin Duisburgin sijainnin edulliseksi, ja vuonna 1279 hän myönsi sille vapaan valtakunnankaupungin oikeudet. Pian kaupunki liittyi myös Hansaliittoon.
Historia > Uuden ajan alussa

Uuden ajan alussa Duisburg sai tiettyä mainetta oppineisuuden keskuksena (Duisburgum Doctum). Siihen vaikutti 1500-luvulla erityisesti kaupungissa asunut kartantekijä Gerhardus Mercator sekä myöhemmin vuonna 1655 yliopiston perustaminen kaupunkiin.
Vuodesta 1666 lähtien Duisburg kuului Brandenburgin vaaliruhtinaskuntaan, joka myöhemmin muutettiin Preussin kuningaskunnaksi.
Historia > Teollistuminen

Tekstiili- ja tupakkateollisuuden vaikutuksesta Duisburg tuli jo 1700-luvulla merkittäväksi teollisuuskeskukseksi. Myöhemmin se sai vielä suuremman merkityksen varsinkin Kruppien rauta- ja terästehtaiden sijaintipaikkana. Sen vuoksi kaupungin väkiluku alkoi nopeasti kasvaa. Vuonna 1829 Franz Haniel perusti sinne höyrylaivoja valmistaneen telakan.
Ensimmäisen rautatieyhteyden Duisburg sai vuonna 1846, jolloin valmistui sinne Düsseldorfista johtanut rautatie. Seuraavana vuonna valmistui rata Düsseldorfista Dortmundin kautta Mindeniin.
Ensimmäisen maailmansodan jälkeen Ranska miehitti Duisburgin vuonna 1921 varmistaakseen, että Versailles’n rauhansopimuksen mukaiset sotakorvaukset maksettaisiin.
Duisburgin ja Hambornin kaupungit yhdistettiin 1929. Kaupungin nimi oli aluksi Duisburg-Hamborn, vuodesta 1935 lähtien vain Duisburg.
Historia > Toisen maailmansodan aikana

Koska Duisburg oli Ruhrin alueen keskeisin kaupunki ja sinne oli keskittynyt suuri määrä kemikaali-, rauta- ja terästeollisuutta, se joutui toisessa maailmansodassa liittoutuneiden ilmapommitusten keskeiseksi kohteeksi. Elokuun 12. ja 13. päivien välisenä yönä 1941 Britannian ilmavoimat pudottivat kaupunkiin 445 tonnia pommeja. Myöhemminkin kaupunkia pommitettiin useita kertoja, ankarimmin 14. lokakuuta 1944, jolloin pommeja pudotettiin 2 012 tonnia. Pommitusten yhteydessä kuoli suuri määrä ihmisiä ja 96 000 ihmistä jäi kodittomiksi. Sodan loppuvaiheessa, huhtikuussa 1945  Duisburg joutui ankaran tykistötulen kohteeksi. 12. huhtikuuta Yhdysvaltojen yhdeksäs armeija miehitti kaupungin.
Sodan päättymisen aikoihin toukokuussa 1945 yhdysvaltalaiset rakensivat Reinin yli ennätysajassa, noin kuudessa ja puolessa päivässä, 860 metrin pituisen rautatiesillan, joka sai nimen Voiton silta (engl. Victory Bridge).
Historia > Sodan jälkeen

Toisen maailmansodan pommitukset olivat tuhonneet Duisburgin historiallisen kaupunkikuvan lähes täydellisesti. Kaikista asuinrakennuksista 80 prosenttia oli tuhoutunut täysin tai ainakin pahasti vahingoittunut. Kaupunki oli rakennettava lähes kokonaan uudestaan, ja useimmat historialliset maamerkit ovat kadonneet.
Duisburgiin osui 19. heinäkuuta 2004 trombi, joka aiheutti tuhoa kaupungin keskustassa ja vahingoitti erityisesti kaupunginteatteria.
Kaupungissa pidettiin seitsemännet World Games -kilpailut vuonna 2005. Love Parade -teknofestivaaleilla sattuneessa onnettomuudessa kuoli heinäkuussa 2010 ainakin 21 ihmistä.
Maantiede

Duisburgin pinta-ala on 233 neliökilometriä. Rein virtaa kaupungin halki. Duisburg muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista.
Maantiede > Osa-alueet

Duisburg jakautuu seitsemään osa-alueeseen (saks. Bezirk). Näistä kaupungin keskusta Mitte on suurin. Osa-alueet puolestaan jakautuvat edelleen yhteensä 46 kaupunginosaan (saks. Ortsteile). Osa-alueet ovat:
Walsum
Hamborn
Homberg/Ruhrort/Baerl
Meiderich/Beeck
Rheinhausen
Mitte
Süd
Väestö > Väkiluvun kehitys

| --- | --- |
 1714 – 2 983 as.  1770 – n. 3 000 as.  1810 – 5 195 as.  1830 – 7 005 as.  1871 – 30 533 as.  1880 – 41 242 as.  1890 – 59 285 as.  1895 – 70 272 as.  1900 – 92 729 as.  1905 – 192 346 as.  1910 – 22 9483 as.  1919 – 244 302 as.  1925 – 272 252 as. :  1933 – 440 419 as.  1939 – 434 646 as.  1950 – 410 783 as.  1961 – 502 993 as.  1970 – 452 700 as.  1975 – 607 525 as.  1985 – 520 200 as.  1997 – 530 900 as.  2004 – 503 700 as.  2011 – 486 838 as.  2016 – 502 634 as.  2020 – 499 854 as.
Väestö > Duisburgin turkkilaiset

Duisburgissa asuu nykyään noin 60 000 turkkilaista. Heitä on saapunut kaupunkiin ”vierastyöläisinä” 1960-luvulta lähtien, varsinkin fyysisesti raskaisiin ja matalapalkkaisiin töihin. Monet Duisburgin turkkilaiset osaavat varsin huonosti saksaa.
Kaupunkiin valmistui lokakuussa 2008 Merkezin moskeija, jonka yhteydessä on koulutus- ja kokoontumistiloja. EU ja Nordrhein-Westfalenin osavaltio tukivat koulutus- ja kokoontumistilojen rakentamista yhteensä noin 3,4 miljoonalla eurolla.
Urheilu

Urheilussa Duisburgia edustavat jääkiekossa EV Duisburg ja jalkapallossa MSV Duisburg sekä naisten jalkapalloseura FCR 2001 Duisburg. Duisburg Dockersilla on toimintaa baseballissa ja amerikkalaisessa jalkapallossa ja OSC Rheinhausenilla muun muassa käsipallossa.
Hallinto > Ystävyyskaupungit

Duisburgilla on yhdeksän ystävyyskaupunkia:
| 0 | 1 | 2 |
| --- | --- | --- |
|   Portsmouth, Britannia   Calais, Ranska   Lomé, Togo   Wuhan, Kiina   Vilna, Liettua |   |   Gaziantep, Turkki   Perm, Venäjä   San Pedro Sula, Honduras   Fort Lauderdale, Yhdysvallat |
Huomautuksia

↑  Vuonna 1905 tehtiin suuri alueliitos
Aiheesta muualla

Kuvia tai muita tiedostoja aiheesta Duisburg Wikimedia Commonsissa
Duisburgin kaupungin kotisivut (saksaksi)
Nordrhein-Westfalenin kaupunkipiirit ja piirikunnat
| --- | --- |
Kaupungit:  Aachen  Bielefeld  Bochum  Bonn  Bottrop  Dortmund  Duisburg  Düsseldorf  Essen  Gelsenkirchen  Hagen  Hamm  Herne  Köln  Krefeld  Leverkusen  Mönchengladbach  Mülheim  Münster  Oberhausen  Remscheid  Solingen  Wuppertal 
Piirikunnat:  Aachenin kaupunkialue  Borken  Coesfeld  Düren  Ennepe-Ruhr-Kreis  Euskirchen  Gütersloh  Heinsberg  Hereford  Hochsauerland  Höxter  Kleve  Lippe  Märkischer Kreis  Mettmann  Minden-Lübbecke  Oberbergischer Kreis  Olpe  Paderborn  Recklinghausen  Rheinisch-Bergischer Kreis  Rhein-Erft-Kreis  Rhein-Kreis Neuss  Rhein-Sieg-Kreis  Siegen-Wittgenstein  Soest  Steinfurt  Unna  Viersen  Warendorf  Wesel 
Duisburgin osa-alueet
Merkezin moskeija vuonna 2010.
Embraer C-390 Millennium

| Embraer C-390 Millennium |
| --- | --- |
 Brasilian ilmavoimien KC-390 Pariisin ilmailunäyttelyssä 2019
Tyyppi:  keskikokoinen sotilaskuljetuskone
Alkuperämaa:   Brasilia
Valmistaja:  Embraer
Ensilento:  3. helmikuuta 2015
Esitelty:  2019
Tila:  käytössä
Valmistusvuodet:  2014–
Embraer C-390 Millennium on keskikokoinen kaksimoottorinen sotilaskuljetuslentokone, jota valmistaa brasilialainen Embraer.
Kehitys

Uuden keskikokoisen kuljetuskoneen kehitystyö aloitettiin Brasiliassa 2000-vuosikymmenen lopulla Konetyyppi sai nimen C-390 Millennium vuonna 2019 ja sen kansainvälinen markkinointi alkoi. Konetyypin tärkein kilpailija on jo vuosikymmeniä käytössä ollut erittäin suosittu yhdysvaltalainen Lockheed C-130 Hercules ja etenkin sen uudistettu versio C-130J Super Hercules. Toisin kuin potkuriturbiinikäyttöinen C-130, C-390 on suihkumoottorikäyttöinen ja rahtitilaltaan hieman tätä suurempi. Suorituskyky on siksi C-130:tä parempi ja teknologia on ylipäänsä uudempaa. C-390 onkin korvaamassa vanhan C-130:n useissa maissa.
C-390 on suurin Embraerin ja Brasilian ilmailuteollisuuden kehittämä lentokone. Kone on suunniteltu länsimaisten standardien mukaan ja Nato-maihin toimitettavat koneet täyttävät kaikki Naton vaatimukset, jotta toiminta on mahdollisimman sujuvaa.
Suunnittelu

Embraer C-390 on keskikokoluokan kuljetuslentokone, jota voidaan käyttää joustavasti monenlaisissa tehtävissä, kuten joukkojen ja kaluston kuljettamisessa sekä humanitaarisen avun antamisessa. Tehtävää voidaan muuttaa nopeasti. Koneen voimanlähteinä toimivat kaksi IAE V-2500-E5-ohivirtaussuihkumoottoria. Kone on yläsiipinen eli siivet ovat rungon yläpinnan tasossa. Laskutelineen matalapaineiset renkaat mahdollistavat koneen käytön myös pehmeillä, päällystämättömillä ja huonokuntoisilla kiitoteillä.
Konetta ohjataan aktiivisilla sidestickeillä fly-by-wiren välityksellä. Ohjaamo on digitaalisilla näytöillä varustettu eli lasiohjaamo, minkä lisäksi se sisältää heijastusnäytöt lentäjille. Miehistöön kuuluu kaksi lentäjää ja lastaamisesta vastaava lastausmestari (load master). Kone on varustettu useilla kehittyneillä avioniikkajärjestelmillä, jotka avustavat lentäjiä.
C-390:n rahtitila on 18,5 metriä pitkä, 3,45 m leveä ja 2,95 m korkea. Koneen perässä on aukeava ramppi lastaamista varten. Ramppia voidaan käyttää myös lennonaikaisten ilmapudotusten tekemiseen. Koneen kuljetuskapasiteetti on 26 tonnia. Rahtitilassa voidaan kuljettaa esimerkiksi 80 täysin varustettua sotilasta tai 66 laskuvarjosotilasta. Jotkin sotilasajoneuvot mahtuvat kyytiin. Rahtitilaa voidaan käyttää sairaanhoitoon ja lääkinnällisiin evakuointeihin (MEDEVAC), jolloin tavanomaisia paareja voi olla 74 ja hoitohenkilökuntaa kahdeksan. Saatavilla on myös sisään ajettava teho-osasto. Rahtitilaan voidaan asentaa myös muun muassa modulaarinen MAFFS II -sammutuslaitteisto, jonka avulla kone voi pudottaa vettä metsä- ja maastopalojen sammuttamiseksi.
C-390:tä voidaan käyttää toisten koneiden ilmatankkaamiseen siipiin asennettavilla laitteistoilla. Kone voidaan itsekin ilmatankata, myös toisella C-390:llä.
Käyttäjät > Nykyiset käyttäjät

Brasilian ilmavoimat: 19 tilattu, toimitettu 2019 alkaen.
Portugalin ilmavoimat: Viisi tilattu vuonna 2019 korvaamaan C-130-kalusto. Toimitettu 2022 alkaen.
Unkarin ilmavoimat: Kaksi tilattu vuonna 2020, toimitukset alkoivat 2024.
Käyttäjät > Tulevat käyttäjät

Alankomaiden kuninkaalliset ilmavoimat: Viisi konetta tilattu vuonna 2022 C-130H:n korvaamiseksi, toimitukset aikaisintaan vuodesta 2027. Vuonna 2024 Alankomaat sopi Itävallan kanssa, että tilaukset tehdään yhdessä, mikä pienentää hankintahintaa.
Etelä-Korean ilmavoimat: Kolme tilattu vuonna 2023, toimitukset loppuvuodesta 2026 alkaen.
Itävallan ilmavoimat: Neljä tilattu vuonna 2023 C-130:n korvaamiseksi, toimitukset aikaisintaan vuodesta 2026. Tilataan yhdessä Alankomaiden koneiden kanssa.
Ruotsin ilmavoimat: Valittiin marraskuussa 2024. Koneiden lukumäärää ei julkistettu, mutta Ruotsilla on nykyisin kuusi C-130H:ta, jotka saatetaan korvata samalla määrällä.
Slovakian ilmavoimat: Valittiin joulukuussa 2024. Aiottu määrä on kolme konetta.
Tsekin ilmavoimat: Kaksi tilattu vuonna 2023.
Tekniset tiedot

Yleiset ominaisuudet
Miehistö: 3 lentäjät, lastausmestari
Pituus: &&&&&&&&&&&&&035.0200000 35,2 m
Yläsiiven kärkiväli: &&&&&&&&&&&&&035.05000035,05 m
Korkeus: &&&&&&&&&&&&&011.084000011,84 m
Suurin lentoonlähtöpaino: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.86 999 kg
Hyötykuorma: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.26 000 kg
Hyötykuorma: Esim. 80 sotilasta / 66 laskuvarjosotilasta / 74 paaria / 7 463L master pallet -kuormalavaa
Polttoainemäärä: 23 000 kg
Voimalaite: &&&&&&&&&&&&&&02.&&&&002 × IAE V-2500-E5 ohivirtausmoottori; &&&&&&&&&&&&0139.0400000139,4 kN  per moottori
Suoritusarvot
Suurin nopeus: &&&&&&&&&&&&0988.&&&&00988 km/h
Matkalentonopeus: &&&&&&&&&&&&0870.&&&&00870 km/h
Sakkausnopeus: &&&&&&&&&&&&0193.&&&&00193 km/h
Toimintasäde: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.2 000 km täydellä 26 tonnin lastilla
Siirtolentomatka: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.6 240 km / 8 460 km lisäpolttoainesäiliöillä
Lakikorkeus: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.11 000 m
Aiheesta muualla

Embraerin omilla sivuilla
Wikimedia Commonsissa on kuvia tai muita tiedostoja aiheesta .
C-390:n käyttäjämaat
4B

4B (neljä eitä) on Etelä-Koreassa syntynyt radikaalifeministinen liike. Se kannustaa naisia kieltäytymään miesten kanssa seksistä, seurustelusta ja avioitumisesta sekä olemaan hankkimatta lapsia. Liikkeen nimi tulee sen neljästä periaatteesta, jotka kaikki alkavat korean kielen eitä tarkoittavalla sanalla bi (kor. 비).
Periaatteet

4B-liikkeen neljä periaatetta ovat:
ei seksiä miesten kanssa (hangul: 비섹스; uudistettu latinisaatio: bisekseu)
ei lasten hankkimista (비출산; bichulsan)
ei seurustelua miesten kanssa (비연애; biyeonae)
ei avioitumista miesten kanssa (비혼; bihon)
Periaatteet > Bihon (Ei avioitumista)

Vuodesta 2005 lähtien feministinen aktivistiryhmä UnniNetwork on edistänyt bihonia poliittisena agendana, jolla pyritään haastamaan heteronormatiivisen avioliittomallin keskeisyys Koreassa. He pyrkivät korvaamaan mihonin ('ei naimisissa') neutraalimmalla termillä bihon ('sinkku').
Periaatteet > Bichulsan (Ei lasten hankkimista)

Etelä-Korean syntyvyys on maailman alhaisin. Hedelmällisyysluvun ollessa vain 0,7 (vuonna 2023) jokainen eteläkorealainen nainen saa keskimäärin alle yhden lapsen elinaikanaan. Tämä on huomattavasti alle 2,1:n rajan, joka tarvitaan maan väestön ylläpitämiseksi.  Maan syntyvyys on ollut alle korvausasteen vuodesta 1983 lähtien, kun taas 4B-liike sai alkunsa 2010-luvulla, joten on todennäköistä, että alhainen syntyvyys johtuu nuorten aikuisten kokemasta taloudellisesta epävarmuudesta, korkeista lasten kasvatuskustannuksista ja kiinteistöjen hinnoista sekä maan syvään juurtuneesta patriarkaalisesta kulttuurista. Nämä tekijät vaikuttavat osaltaan siihen, että naiset ovat haluttomia omaksumaan perinteisiä avioliitto- ja äitiysrooleja.
Koska Etelä-Korean hedelmällisyysluku on maailman alhaisin, maan hallitus on ottanut käyttöön synnytysmyönteistä politiikkaa, jolla pyritään kannustamaan synnytysten lisääntymistä, kuten stipendejä uusille vanhemmille, lisääntyneitä äitiys- ja isyyslomia ja lastenhoitotukia.
Vuonna 2022 tehdyn tutkimuksen mukaan 65 prosenttia naisista ja 48 prosenttia miehistä ei halua lapsia.
Periaatteet > Biyeonae (Ei seurustelua miesten kanssa) ja bisekseu (Ei seksiä miesten kanssa)

4B-liikkeen naiset kieltäytyvät lisäksi romantiikasta ja seksuaalisista suhteista, koska näkevät ne patriarkaalisen perherakenteen jatkeena.  Hyväksymällä sinkkuuden he kritisoivat pronatalistisen valtion näkemystä, jonka mukaan naisten lisääntymiskyky on kansakunnan tulevaisuuden voimavara.
Historia

Termi 4B syntyi korealaisissa feministipiireissä Twitterissä noin 2017-2018  sen jälkeen, kun vuonna 2016 mies murhasi naisen suuren julkisuuden saaneen murhan.  4B-murhaajaa, joka sanoi tehneensä sen, koska naiset olivat jättäneet hänet huomiotta, ei syytetty viharikoksesta.  4B-liike oli myös reaktio sosiaalisen median sisältöihin, kuten vuonna 2014 tunnetuksi tulleeseen naisvihamieliseen sosiaaliseen mediaan Ilbe Storehouse -nimiseen sosiaalisen median alustaan.
Ensimmäiset 4B-ryhmät artikuloivat periaatteensa korealaisella feministisellä Femi Wiki -sivustolla, jossa he alun perin määrittelivät 4B:n seuraavasti: "Radikaalin feminismin motto, joka tarkoittaa ‘ei-avioliittoa, ei-luomista, ei-suhdetta, ei-seksiä."
4B-liike sai laajempaa tunnustusta Twitterissä vuonna 2019 ja erilaisten feminististen sosiaalisen median tileillä. Yksi 4B-liikkeen, kuten muidenkin korealaisten digitaalisten feminististen liikkeiden, merkittävä piirre on, että jäsenet identifioivat itsensä usein ”anonyymeiksi naisiksi”, koska on tavanomaista olla paljastamatta henkilökohtaisia tietoja verkossa.
Tämä digitaalinen liike toimii verkkoyhteisönä, jossa naiset käyvät avointa keskustelua siitä, miten navigoidaan ja visioidaan tulevaisuutta ilman miehiä. Se toimii naisille foorumina, jossa he voivat purkaa turhautumistaan ja huoliaan konservatiivisessa yhteiskunnassa elämisestä ja edistää samalla solidaarisuuden tunnetta. Lisäksi foorumi pyrkii motivoimaan ja innostamaan naisia protestoimaan seurustelua, seksisuhteita, naimisiinmenoa ja lasten hankkimista vastaan. Voimakkaan verkkoläsnäolon avulla liike pyrkii lisäämään tietoisuutta ja rekrytoimaan lisää puolestapuhujia, jotta sen vaikutus voimistuisi.
Vaikka tarkka jäsenmäärä on edelleen epävarma, joidenkin vahvistamattomien arvioiden mukaan väitetty osallistujamäärä vaihtelee 500:sta 4 000:een.
Tarkoitus

4B-liikkeen tarkoituksena on toimia suorana vastakohtana Etelä-Korean patriarkaaliselle valtiolle ja torjua sen synnytysmyönteistä politiikkaa, jossa naisten kehot ja lisääntymiskyky nähdään valtion tulevaisuuden välineinä. 4B-liikkeeseen osallistuvien feministien tiedetään vastustavan aktiivisesti erilaisia tapoja, joilla sukupuolittuneita odotuksia pannaan täytäntöön konservatiivisessa yhteiskunnassa, erityisesti lasten kasvatuksen, parisuhteen ja työnteon osalta. 4B-liikkeen vastarintaan ei kuulu ainoastaan seurustelusta vetäytyminen, vaan myös Etelä-Koreassa vallitsevien sukupuolittuneiden kauneusnormien ja niihin liittyvien kulutuskäytäntöjen hylkääminen.  4B-liikkeen vaihtoehtoisia protestimuotoja konservatiivisessa ja perinteisessä yhteiskunnassa ovat muun muassa jäykkien kauneusnormistojen ja perinteisten sukupuolitettujen odotusten uhmaaminen ajelemalla päätä ja päättämällä olla käyttämättä rintaliivejä.
Vaikka 4B:n kannattajat pyrkivät saamaan aikaan yhteiskunnallista muutosta henkilökohtaisilla mielenosoituksilla, verkkoaktivismilla ja näyttämällä esimerkkiä vaihtoehtoisesta elämäntavasta muille naisille, he eivät keskity muuttamaan miesten näkökulmaa, sillä heitä pidetään sortajina.
Sosiaalisen median kiista

Keväällä 2024 pohjoisella pallonpuoliskolla Etelä-Korean 4B-liike oli suosittu aihe länsimaisessa sosiaalisessa mediassa, ja jotkut TikTokin englanninkieliset käyttäjät väittivät, että Etelä-Korean alhainen syntyvyys johtui 4B-liikkeestä.  Toiset väittivät, että 4B-liikkeen laajuus ja vaikutus ovat massiivisesti liioiteltuja.
Desiderio Elso Collino

Desiderio Elso Collino (21. maaliskuuta 1926 Firmat – 4. lokakuuta 2002) oli argentiinalainen roomalaiskatolinen piispa. Hänet vihittiin papiksi 4. huhtikuuta 1953 ja nimitettiin Rosarion arkkihiippakunnan vihkipiispaksi sekä Buxentumin titulaaripispaksi 21. tammikuuta 1972. Piispaksi vihkiminen seurasi 13. helmikuuta. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.
Collino sai 7. marraskuuta 1972 nimityksen Lomas de Zamoran piispaksi, jonka virkaan hänet asetettiin 15. joulukuuta. Hän jäi eläkkeelle 24. huhtikuuta 2001 ja kuoli seuraavana vuonna sairastettuaan ruokatorven syöpää.
Meistriliiga

| Meistriliiga |
| --- | --- |

Laji:  jalkapallo
Maa(t):  Viro
Perustettu:  1992
Joukkueita:  10
Hallitseva mestari:  FC Flora (2022)
Eniten mestaruuksia:  FC Flora (14)
Sarjataso:  1
Alempi taso:  Esiliiga
TV:  ERR, Postimees, ETV
Aiheesta muualla
jalgpall.ee
Meistriliiga on Viron miesten jalkapallon korkein sarjataso. Meistriliigassa pelaa kymmenen joukkuetta nelinkertaisen sarjan, ja liigan voittaja on Viron mestari. Meistriliigan katsojakeskiarvo oli kaudella 2006 vain 166, suosituimmallakin joukkueella alle 300. Mutta kymmenen vuotta myöhemmin (2016) yleisökeskiarvo oli hieman noussut; vastaavat luvut olivat 248 ja 388. Osa joukkueista on ammattilaisjoukkueita ja osa puoliammattilaisjoukkueita.
Helmikuusta 2013 alkaen liiga on tunnettu myös nimellä Premium liiga panimoyritys A. Le Coqin kanssa tehdyn sponsorisopimuksen myötä.
Meistriliiga on UEFA:n sarjojen vertailussa sijalla 49. Kauden voittaja pääsee Mestarien liigan toiselle karsintakierrokselle sekä sarjan toinen ja kolmas joukkue Eurooppa-liigan ensimmäiselle karsintakierrokselle. Sarjan viimeinen putoaa Esiliigaan ja toiseksi viimeinen joutuu pudotuspeleihin Esiliigan toiseksi tulleen joukkueen kanssa. Eniten mestaruuksia on voittanut FC Flora, jolla on 14 mestaruutta.
Joukkueet kaudella 2024

| Joukkue | Kaupunki | Stadion |
| --- | --- | --- |
| FCI Levadia | Tallinna | A. Le Coq Arena |
| Flora | Tallinna | A. Le Coq Arena |
| Kuressaare | Kuressaare | Kuressaare linnastaadion |
| Narva Trans | Narva | Narva Kreenholm Stadium |
| Nõmme Kalju | Tallinna | Sportland Arena |
| Nõmme United | Tallinna | Männiku Stadium |
| Paide Linnameeskond | Paide | Paide linnastaadion |
| Tallinna Kalev | Tallinna | Kadriorg Stadium |
| Tammeka | Tartto | Tartu Tamme Stadium |
| Vaprus | Pärnu | Pärnu Rannastaadion |